
[bookmark: TextBodyBegin]Europski parlament,
–	uzimajući u obzir prijedlog Komisije upućen Europskom parlamentu i Vijeću (COM(2024)0035 – C9‑0040/2024),
–	uzimajući u obzir Uredbu (EU) 2021/691 Europskog parlamenta i Vijeća od 28. travnja 2021. o Europskom fondu za prilagodbu globalizaciji za radnike koji su proglašeni viškom (EGF) i stavljanju izvan snage Uredbe (EU) br. 1309/2013[footnoteRef:1] („Uredba o EGF-u”), [1:  	SL L 153, 3.5.2021., str. 48.] 

–	uzimajući u obzir Uredbu Vijeća (EU, Euratom) 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021. – 2027.[footnoteRef:2], kako je izmijenjena Uredbom Vijeća (EU, Euratom) 2024/765 od 29. veljače 2024. o izmjeni Uredbe (EU, Euratom) 2020/2093 kojom se utvrđuje višegodišnji financijski okvir za razdoblje 2021. – 2027.[footnoteRef:3], a posebno njezin članak 8., [2:  	SL L 433 I, 22.12.2020., str. 11.]  [3:  	SL L, 2024/765, 29.2.2024., ELI: https://eur-lex.europa.eu/eli/reg/2024/765/oj?locale=hr.] 

–	uzimajući u obzir Međuinstitucijski sporazum od 16. prosinca 2020. između Europskog parlamenta, Vijeća Europske unije i Europske komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava[footnoteRef:4], a posebno njegovu točku 12., [4:  	SL L 433 I, 22.12.2020., str. 28.] 

–	uzimajući u obzir pismo Odbora za zapošljavanje i socijalna pitanja,
–	uzimajući u obzir izvješće Odbora za proračune (A9‑0171/2024),
A.	budući da je Unija uspostavila zakonodavne i proračunske instrumente kako bi pružila dodatnu potporu radnicima suočenima s posljedicama velikih strukturnih promjena u tokovima svjetske trgovine ili svjetske financijske i gospodarske krize te kako bi im se pomoglo da se ponovno uključe na tržište rada; budući da se ta pomoć ostvaruje u obliku financijske potpore radnicima i poduzećima za koja su radili;
B.	budući da je Danska podnijela zahtjev EGF/2023/004 DK/Danish Crown za financijski doprinos iz Europskog fonda za prilagodbu globalizaciji (EGF) nakon što je ukupno 751 radnik proglašen viškom[footnoteRef:5] u gospodarskom sektoru svrstanom u odjeljak 10 NACE-a Rev. 2 (Proizvodnja prehrambenih proizvoda) u pokrajini Nordylland, pri čemu je njih 692 otpušteno u referentnom razdoblju za podnošenje zahtjeva od 19. svibnja 2023. do 19. rujna 2023., a njih 59 prije ili nakon referentnog razdoblja; [5:  	U smislu članka 3. Uredbe o EGF-u.] 

C. 	budući da se zahtjev odnosi na 692 radnika proglašena viškom u referentnom razdoblju za podnošenje zahtjeva, pri čemu je 651 otpušteni radnik bio zaposlenik poduzeća Danish Crown A/S i 41 radnik zaposlenik dvaju dobavljača i daljnjih proizvođača poduzeća Danish Crown[footnoteRef:6]; [6:  	37 otpuštenih radnika bili su zaposlenici poduzeća TekniClean A/S, dok su 4 otpuštena radnika bili zaposlenici Danske uprave za veterinarstvo i sigurnost hrane. ] 

D. 	budući da se zahtjev odnosi na 59 radnika koji su proglašeni viškom prije ili nakon četveromjesečnog referentnog razdoblja, pri čemu se može utvrditi jasna uzročna veza s događajem koji je doveo do prestanka djelatnosti radnika koji su proglašeni viškom tijekom referentnog razdoblja u skladu s člankom 6. stavkom 2. Uredbe o EGF-u; 
E.	budući da se zahtjev temelji na intervencijskim kriterijima iz članka 4. stavka 2. točke (a) Uredbe o EGF-u u skladu s kojima je potrebno da najmanje 200 radnika u poduzeću u državi članici bude proglašeno viškom u referentnom razdoblju od četiri mjeseca, uključujući radnike proglašene viškom kod dobavljača i daljnjih proizvođača i/ili samozaposlene osobe koje su prestale obavljati svoju djelatnost;
F.	budući da su klaonice u Danskoj u strukturnoj krizi; budući da je od 2005. broj svinja zaklanih u Danskoj pao je za 4,4 milijuna (20 %); budući da je to smanjenje uglavnom posljedica prelaska s uzgoja svinja za klanje na uzgoj prasadi za izvoz; budući da je zbog niskih cijena svinjetine izvoz prasadi profitabilniji za danske poljoprivrednike od tovljenja svinja za klanje;
G.	budući da je poduzeće Danish Crown grupa danskih prehrambenih poduzeća koja se bave proizvodnjom, preradom i prodajom mesa, uglavnom svinjetine i govedine; budući da je do predmetnih otpuštanja došlo zbog zatvaranja klaonice tog poduzeća u Sæbyju u općini Frederikshavn nakon pada broja svinja dostupnih za klanje;
H.	budući da su ispunjeni zahtjevi utvrđeni nacionalnim zakonodavstvom i zakonodavstvom Unije o kolektivnom otpuštanju;
I.	budući da bi financijski doprinos iz EGF-a ponajprije trebao biti usmjeren na aktivne mjere politike tržišta rada i usluge prilagođene potrebama čiji je cilj brza reintegracija korisnika na dostojanstvena i održiva radna mjesta u istom ili drugom sektoru, pri čemu ih treba pripremiti na zelenije i digitalnije europsko gospodarstvo;
J.	budući da se revizijom VFO-a maksimalni godišnji iznos EGF-a smanjuje sa 186 milijuna EUR na 30 milijuna EUR (u cijenama iz 2018.), kako je utvrđeno člankom 8. Uredbe Vijeća (EU, Euratom) 2020/2093 kako je izmijenjena Uredbom (EU, Euratom) 2024/765; budući da bi Komisija trebala pratiti provedbu EGF-a i da bi sve institucije trebale poduzeti sve potrebne mjere kako bi se zajamčilo ispunjavanje svih opravdanih zahtjeva za potporu iz EGF-a i tako iskazala solidarnost Unije;
1.	slaže se s Komisijom da su uvjeti iz članka 4. stavka 2. točke (a) Uredbe o EGF-u ispunjeni i da Danska u skladu s tom Uredbom ima pravo na financijski doprinos u iznosu od 1 882 212 EUR, odnosno 60 % ukupnog troška od 3 137 021 EUR, što obuhvaća troškove za usluge prilagođene potrebama radnika u iznosu od 2 878 001 EUR i troškove za pripremne, upravljačke, informacijske i reklamne promidžbene aktivnosti te aktivnosti kontrole i izvješćivanja u iznosu od 259 020 EUR;
2.	napominje da su danske vlasti zahtjev podnijele 6. prosinca 2023. te da je, na temelju dodatnih informacija koje je Danska dostavila, Komisija ocjenjivanje zahtjeva dovršila 29. veljače 2024. i o tome istoga dana obavijestila Parlament; 
3.	konstatira da se zahtjev odnosi na 751 radnika koji je proglašen viškom zbog zatvaranja klaonice poduzeća Danish Crown u Sæbyju; konstatira i da će ukupno 390 radnika koji su proglašeni viškom biti ciljani korisnici te se očekuje da će sudjelovati u mjerama;
4.	prima na znanje da većina otpuštenih radnika ima nisku razinu formalnih kvalifikacija (46 %) ili prilično zastarjele kvalifikacije i vještine (40 %). prima na znanje da je 305 (41 %) otpuštenih radnika migrantskog podrijetla i da se ne može se tečno izražavati na danskome; paketom EGF-a predlažu se i mjere za poboljšanje općih kompetencija, uključujući poboljšanje znanja danskog jezika; 
5.	pozdravlja činjenicu da je Danska, nakon savjetovanja s ciljanim korisnicima, njihovim predstavnicima i socijalnim partnerima sastavila koordinirani paket usluga prilagođenih potrebama; 
6.	podsjeća da se usluge prilagođene potrebama koje će se pružati radnicima i samozaposlenim osobama sastoje od sljedećih mjera: motiviranje, zadržavanje, osposobljavanje u području općih kompetencija, osposobljavanje za usavršavanje/prekvalificiranje te naknada za osposobljavanje i traženje posla;
7.	snažno pozdravlja činjenicu da se ponuđeno osposobljavanje temelji na nekoliko studija, kao što su Jobbarometer 2023 (analiza lokalnih potreba za radnom snagom u općinama Frederikshavn, Hjørring, Jammerbugt i Brønderslev), polugodišnja procjena tržišta rada koja pruža pregled mogućih slobodnih radnih mjesta i analiza vještina u okviru projekta FremKom4, kao i činjenicu da je cilj osposobljavanja poboljšati opće kompetencije (uključujući znanje jezika i matematičku pismenost), digitalne kompetencije i vještine za radna mjesta za koja postoji manjak vještina;
8.	posebno ističe važnost članka 7. stavka 2. Uredbe o EGF-u, kojim se zahtijeva da se usklađenim paketom predvide budući izgledi na tržištu rada i tražene vještine, koje su kompatibilne s prelaskom na održivo gospodarstvo koje se temelji na učinkovitom korištenju resursa i s posebnim naglaskom na širenje vještina potrebnih u digitalnom industrijskom dobu; 
9.	napominje da je Danska ciljanim korisnicima počela pružati usluge prilagođene potrebama 16. listopada 2023. i da će stoga razdoblje prihvatljivosti za financijski doprinos iz EGF-a trajati od 16. listopada 2023. do 24 mjeseca nakon datuma stupanja na snagu odluke o financiranju;
10.	napominje da Danska od 1. lipnja 2023. snosi administrativne izdatke provedbe EGF-a te da rashodi za aktivnosti pripreme, upravljanja, informiranja i promidžbe te kontrole i izvješćivanja stoga ispunjavaju uvjete za financijski doprinos iz EGF-a od 1. lipnja 2023. do datuma koji nastupi 31 mjesec nakon stupanja na snagu odluke o financiranju;
11.	naglašava da su danske vlasti potvrdile da za prihvatljive mjere nije dodijeljena pomoć iz drugih financijskih instrumenata ili fondova Unije te da će se u pristupu predloženim mjerama i u njihovoj provedbi poštovati načela jednakog postupanja i nediskriminacije;
12.	ponovno ističe da pomoć iz EGF-a ne smije zamijeniti mjere za koje su prema nacionalnom pravu ili kolektivnim ugovorima odgovorna poduzeća, kao ni bilo kakve naknade ili prava radnika proglašenih viškom, kako bi se osigurala potpuna dodatnost te pomoći; 
13.	odobrava Odluku priloženu ovoj Rezoluciji;
14.	nalaže svojoj predsjednici da potpiše ovu Odluku zajedno s predsjednikom Vijeća te da je da na objavu u Službenom listu Europske unije;
15.	nalaže svojoj predsjednici da ovu Rezoluciju, zajedno s njezinim Prilogom, proslijedi Vijeću i Komisiji.

